cyanic-selkie/wikianc huggingface dataset:
Fredrik Kempe
Kempe har også vært med og skrevet låter til Måns Zelmerlöws, Charlotte Perrellis, Sara Dawn Finers og Eric Saades musikkalbum.
Diskografi
Studioalbum
Erik-Anders
Gården består nå av våningshuset, som antas å være oppført på 1810-tallet, da bonden Erik Andersson tok over gården etter sin mor som ble enke i ung alder, samt av en større driftsbygning fra begynnelsen av 1900-tallet. Våningshuset er bygd i en herregårdsliknende stil med en stor festsal i andre etasje, dekorert av de såkalte Knutesmålarna fra Rättvik. Etterhvert ble gården mindre velstående og våningshuset som var gulmalt ble etterhvert rødt, og det ble bygd flere leiligheter i huset. De mange uthusene ble erstattet med en stor felles driftsbygning omkring 1910.
Flatiron Building
Fuller Building, bedre kjent som Flatiron Building, er en høyblokk ved Madison Square på Manhattan i New York. Bygningen er reist på den smale og kileformede hjørnetomten nord for 23. gate der Broadway møter Fifth Avenue, noe som ga den dens karakteristiske form (og kallenavnet Flatiron – «Strykejernet»).
Flatiron Building sto ferdig i 1902, og var da New Yorks nest høyeste bygning (etter Park Row Building) med sine 87 meter, fordelt på 22 etasjer. Flatiron var også en av de første bygningsstrukturene i New York som ble konstruert rundt et stålskjelett, noe som ga nye muligheter for å bygge i høyden. Bygningen ble tegnet av Daniel Burnham i Beaux-Arts-stil, og fasaden er rikt ornamentert med gotiske og renessanse-inspirerte detaljer. Sjefsingeniør for konstruksjonen var Joachim Gotsche Giæver.
Rue Notre-Dame-de-Recouvrance
Rue Notre-Dame-de-Recouvrance er en gate i 2. arrondissement i Paris.
Den begynner ved 1 Rue Beauregard og slutter ved 37 boulevard de Bonne-Nouvelle.
Jiulong
Jiulong kan være:
Landes Rutebiler
Landes Rutebiler var et rutebilselskap i Ålesund, med ruter i Ålesund kommune og Ålesund-Vestnes i korrespondanse med båt og seinere ferje til Molde.
Forhistorie
Landes Rutebiler ble stiftet av Elling Lars Lande (1875-1950). Dette er et av landets tidligste rutebilselskaper. I 1909 fikk Lande konseskjon for bilrute Sjøholt-Vestnes, og året etter også rute Sjøholt-Ålesund. I 1917 fikk Landes Rutebiler konsesjon for sammenhengende rute Ålesund-Vestnes. Denne ruta ble kalt Vestnesruten. Vestnesruten ble fra 1921 drevet i samarbeid med Jørgen Indrevik og Jacob Ytterlid. Fra 1935 ble Vestnesruten med i samarbeidet om Mørelinjen, en sammenhengende forbindelse Ålesund-Molde-Tingvoll-Surnadal-Trondheim. I tidsrommet 1946-1948 drev disse tre partnerne Åndalsnesruten, Ålesund-Åndalsnes i samtrafikk med Raumabanen. Denne ruta ble overtatt av NSB Biltrafikk (Ålesundruta) fra 1948. Landes Rutebiler utviklet også bybussrutene i Ålesund. Rutene ble kjent som Borgundruten, Fjelltunruten og Hessaruten.
Videre drift og avvikling
Landes Rutebiler fortsatte med disse rutene utover 1960- og 1970-tallet. Omfanget av selskapets virksomhet kan illustreres av statistikk fra 1978. Da hadde selskapet 43 ansatte, 22 busser og 3 andre vogner. I 1961 overtok Lande Ytterlids andel av Vestnesruten (1/3) og hadde dermed 2/3 av denne ruta. Landes Rutebiler fikk overta Indreviks andel i 1983, og hadde dermed all kjøring Ålesund-Vestnes. Samferdselsmyndighetene arbeidet fra tidlig på 1970-tallet med å samordne og effektivisere bussdriften, og det ble arbeidet for sammenslutninger i Ålesund-området. Dette førte til langvarig konflikt mellom enkelte rutebileiere og myndighetene. Høsten 1984 ble Ålesund Bilruter stiftet for å overta all busstrafikk i Ålesund. 1. januar var overtakelsen en realitet og alle ruter under Landes Rutebiler og Øvrevolls Rute- og Turbiler ble videreført av det nye selskapet.
Coreocalamobius
Utseende
En liten (4-7 millimeter), lang og tynn, lysbrun trebukk. Antennene er tynne og omtrent så lange som kroppen. Pronotum er tønneformet og omtrent så bredt som de jevnbrede dekkvingene, som har en lys stripe langs sømmen.
Levevis
Larvene utvikler seg inne i stenglene til det høyvokste gresset Phragmites japonica.
Utbredelse
Arten er bare kjent fra Sør-Korea.
Roland Dumas
Roland Dumas (født 23. august 1922 i Limoges i Haute-Vienne) er en advokat og fransk sosialistisk politiker som tjenestegjorde som fransk utenriksminister under president François Mitterrand og i regjeringene til statsministrene Michel Rocard, Édith Cresson og Pierre Bérégovoy fra 1984 til 1986 og fra 1988 til 1993. Han var også president i Conseil Constitutionnel fra 1995 til 1999.
Roland Dumas er kjent for å ha blitt stilt for retten under korrupsjonsskandalene i Elf Aquitaine, der også Frankrikes tidligere president François Mitterrand skal ha spilt en viktig rolle. Skandalen gjaldt blant annet ulovlig millionstøtte til det konservative partiet CDU i Tyskland. Etterforskningen ble ledet av den norsk-franske juristen og forhørsdommeren Eva Joly.
Komboskini
Komboskini (gresk: κομποσκοίνι, russisk: вервица) er en bedekrans brukt av kristne i de orientalske katolske kirker og ortodokse kirker for å telle repetisjoner av Jesusbønnen: Herre, Jesus Kristus, Guds Sønn, forbarm Deg over meg, en synder. Den er som regel laget av ull eller silke, bundet sammen i en rekke knuter.
Beskrivelse
En komboskini har som regel 100 knuter, men 33 og 50 er også vanlig. Knutene er laget ved å krysse tråene slik at hver knute består av flere små kors. Knutene er ofte delt opp av små perler i rekker av 10 eller 25, for å forenkle telling. I enden på komboskinien henger det gjerne et kors med dusk på. Dusken blir brukt til å tørke vekk omvendelsens tårer. Forbindelsen mellom Jesusbønnen og tårer er et mye omtalt emne i kirkefedrenes skriverier.
Hvem som helst kan lage en komboskini, men det har oftest vært en oppgave tilknyttet munker og nonner.
Bruk
Komboskinien holdes i venstrehånden slik at høyrehånden er fri til å lage korstegnet. Når den ikke er i bruk kan man surre den rundt håndleddet eller putte den i lommen. Man burde helst ikke henge den rundt nakken eller bære den rundt på en annen synlig måte, siden det er upassende å reklamere sin personlige fromhet i et kristent sammenheng.
I den ortodokse kirke, når det ikke er mulig å be de daglige gudstjeneste, kan de erstattes med et visst antall Jesusbønner. Det finnes mange forskjellige skikker, og antallet varierer ettersom hvilken av disse man tar i bruk. Dette er et vanlig eksempel:
Komboskinien blir også brukt til å telle bøyninger til marken. De troende sier Jesusbønnen mens de går ned på hender og kne og rører hodet i bakken. Etter gammel russiskortodoks skikk blir hendene og hodet lagt på en liten bønnepute (podruchnik) for å holde dem rene.
Sørlandets maritime videregående skole
Sørlandets maritime videregående skole (SMVGS), også kalt Maritim videregående skole Sørlandet), er en privatskole i Kristiansand. Skolen tilbyr Vg2 i Maritime fag. Utdanningen leder til to års læretid som matros eller motormann. Skolen er eid av Sørlandets Seilende Skoleskibs Institution. Skolen eier også skoleskipet MS «Lofoten», som fungerer som internat for elevene og skoleskip. Skolen har i løpet av et skoleår omtrent 6 uker seilingstid, der skipet besøker en god del norske havner.
Alle elever må bo ombord på skoleskipet, og alle elever må betale for kost, losji og tokt med skipet. Statens lånekasse for utdanning dekker omtrent halvparten av kostnadene gjennom utstyrsstipend og borteboerstipend.
Utdanningsløp
Vg1 Teknologi- og industrifag og Vg1 Elektro og datateknologi gir grunnlag for inntak til Vg2 Maritime fag. Elever som ønsker å bli skips-offiser må gå via Vg2 Maritime fag. Skolens elever bor på skoleskipet gjennom hele utdanningsperioden, og deltar på tokt rundt om i Norge. Hele miljøet forbereder elevene på utviklingen videre mot en læreplass på skip i to år mot fagbrev som matros eller motormann, eventuelt videre skolegang og sertifikat som skipsoffiser. Skolens idegrunnlag er at det beste grunnlaget gis ved å lære om skip på skip.
Skoleskipet
Skipet er det tidligere hurtigruteskipet MS «Lofoten». Det gikk som hurtigrute fra 1964 og helt fram til 2021. Da ble det solgt til Maritim Videregående Sørlandet.
Tussentunnelen
Tussentunnelen er en 2 840 meter lang veitunnel nær Molde i Møre og Romsdal. Den ble åpnet 13. oktober 1990, og innebærer en innkortning av fylkesvei 64. Tunnelen ble bygget som et privat anlegg eid av Tusten Tunnelselskap AS. Lokale kommuner eier tunnelselskapet. Tunnelen ble finansiert med lån, som ble betalt med bompenger. Bompengeinnkrevingen opphørte 31. desember 2014, og fylkeskommunen tok over eierskapet til tunnelen 1. januar 2015.
Tussentunnelen var stengt fra 15. februar til 16. juli 2010 på grunn av rehabilitering og oppgradering. Den fremstår nå som en moderne tunnel som tilfredsstiller dagens strenge krav til norske vegtunneler.
Etter gjenåpningen 16. juli 2010 tok Statens vegvesen over drift og styring av tunnelen. Men fremdeles eide Tusten Tunnelselskap AS tunnelen, frem til gjelda var nedbetalt i slutten av 2014. Tunnelen er nå omklassifisert fra privat veg til fylkesveg. Sommeren 2015 ble maksimal takhøyde satt ned fra 4,4 meter til 4,1 meter etter inspeksjon av tunnelen. Justeringen skyldes kontrollmåling etter reasfaltering og innsetting av nye vifter.
I 2009 passerte 1,7 millioner kjøretøy tunnelen.
Navnestrid
Både navnet Tussentunnelen og Tustentunnelen blir brukt om tunnelen, men det korrekte navnet er Tussentunnelen. Årsaken til forvirringen er at området blir kalt både Tussen og Tusten av lokalbefolkningen. Man løste denne navnestriden ved å kalle tunnelen for Tussentunnelen, mens selskapet heter Tusten Tunnelselskap AS.
Mastinocerus
Mastinocerus er en slekt av biller som bare finnes i den Nye Verden (Nord-, Mellom- og Sør-Amerika). Hunnene er larviforme, det vil si de ser ut som larver hele livet. Hunnene og larvene, av og til også hannene, har lysorganer og lyser i mørket, men dette lyset er permanent på og kan ikke reguleres. De kalles "glow-worms" eller "railroad worms" på engelsk, det siste fordi de ledd-delte hunnene med et lysorgan på hvert ledd kan minne om en nattog-vogn med opplyste vinduer. Larvene og hunnene er rovdyr som særlig angriper tusenbein, hannene tar trolig ikke mat til seg som voksne.
Jona Henriksen
Jona Elisabeth Frida Henriksen (født 4. januar 1924 i Tórshavn, død 4. september 2006 samme sted) var en færøysk sosialdemokratisk politiker (Jv.). Hun var blant de første kvinnelige politikerne på Færøyene, som viseborgermester i Tórshavn og fast møtende medlem på Lagtinget i 1970-årene.
Mastinocerus
Utseende
Hannene er nokså små (gjerne 3-4 millimeter), spinkle, gulaktige til svarte biller. Antennene er fjærformede, fasettøynene middelsstore, rundet utstående. Dekkvingene er forkortede og dekker ikke bakkroppen eller flygevingene.
Dongyuan
Dongyuan kan være:
Mastinocerus
Levevis
Larvene og de voksne hunnene kryper rundt på bakken, mellom løvstrø og under bark, og fanger ulike slags leddyr. De synes ha en spesiell forkjærlighet for tusenbein. Hannene tar sannsynligvis ikke næring til seg som voksne. Hunnene sender ut feromoner, som de flyvende hannene med sine store antenner lett fanger opp. Det er etter alt å dømme feromonene, og ikke lyset hunnene sender ut, som leder hannene til dem. Man antar at lysets funksjon er som en advarsel overfor rovdyr om at disse dyrene er uspiselige. Phengodidene inneholder forskjellige slags giftstoffer. Dette er et eksempel på aposematisme, der et påfallende utseende (i dette tilfellet lys) advarer om gift.
Jona Henriksen
Liv og virke
Hun vokste opp i Tórshavn som datter av bokholder Johan Pauli Henriksen og hustru Elisabeth Mouritsen. Familien var politisk interessert. Faren var sosialdemokratisk borgermester og lagtingsmann i 1940- og 1950-årene, mens moren hadde vært med på å etablere den nasjonale ungdomsforeningen Merkið.
Mastinocerus
Utbredelse
Slekten er utbredt i Sør-Amerika.
Jona Henriksen
Liv og virke
Jona Henriksen kom tidlig med i den sosialdemokratiske velgerforeningen i Tórshavn. I 1968 ble hun medlem av kommunestyret i Tórshavn og formann i skole- og sosialutvalget. Med tiden ble hun også medlem av finans- og byplanutvalget og formann i teknisk utvalg. I 1970 var hun Tórshavns viseborgermester.
I 1975 ble hun den første kvinnen som møtte fast på Lagtinget, da hun trådte inn som vara for Jacob Lindenskov, som var medlem av Færøyenes regjering. Hun representerte valgkretsen Suðurstreymoy. I 1978 ble både Jona Henriksen og Karin Kjølbro valgt inn på eget mandat, som de første to kvinnene. Hun ble ikke gjenvalgt i 1980, men møtte tidvis som varamedlem frem til 1988. Sammen med Karin Kjølbro og Ingrið Sondum reiste Henriksen forslag om et likestillingsutvalg, som ble nedsatt i 1982, men den færøyske likestillingsloven kom først 12 år senere.
Henriksen var også medlem av Færøyenes kirkestyre, skolestyre og kringkastningsråd samt styret for Landssjúkrahúsið.
Jona Henriksen arbeidet først i bank, men hadde det meste av sitt yrkesliv innen kristelig barne- og ungdomsarbeid, som lønnet sekretær for KFUK på Færøyene i 30 år.
Xin’an
Xin'an kan være:
Black Label Society
Black Label Society er et amerikansk heavy metal-band startet av Zakk Wylde i 1998.
Historie
Zakk Wylde var tidligere gitarist i bandet til Ozzy Osbourne, men da Osbourne midlertidig pensjonerte seg i 1992 gikk Zakk solo. Zakk har for øvrig fortsatt et godt forhold til sin kollega Osbourne, og Black Label Society er et fast innslag på Osbournes velkjente Ozzfest-turné.
Som soloartist hadde han avslått et tilbud om å spille i Guns N' Roses bak seg da han stiftet Black Label Society i 1998.
Shot to Hell, bandets niende album, kunne stilmessig vært laget i heavy metalens storhetstid på 1980-tallet. Bandet spiller her typisk amerikansk heavy metal med hes vokal og tunge riff.
Binjai
Binjai er en by i provinsen Nord-Sumatra på Sumatra i Indonesia. Befolkningen anslås (2005) til 228 900.
Belgia under VM i svømmesport 2007
Belgia deltok under VM i svømmesport 2007 i Melbourne i Australia mellom 17. og 1. april 2007.
Michael Walchhofer
Michael Walchhofer (født 28. april 1975 i Radstadt) er en østerriksk, tidligere alpinist. Han var spesialist i fartsøvelsene (Super-G og utfor).
Jean Paulista
Jean Francisco Rodrigues «Jean Paulista» (født 28. november 1977 i Sertaozinho) er en brasiliansk fotballspiller, som spiller for Wisła Kraków som offensiv midtbanespiller. Han er 178 cm høy og veier 75 kg. Han er en spesielt god atletisk spiller med god fart og teknikk. I løpet av hans tid hos Wisła Kraków ble han godt kjent for sitt gode spill og arbeidsinnsats, men han er ikke særlig effektiv.
Han har vært i Wisła Kraków siden 2005 da han gikk fra Fc Maia.
A-VM i ishockey for menn 1999
A-VM i ishockey for menn 1999 var det 63. verdensmesterskapet i ishockey arrangert av Det internasjonale ishockeyforbundet (IIHF). Turneringen ble arrangert i Oslo, Hamar og Lillehammer i Norge fra 1. til 16. mai 1999. Sverige var regjerende verdensmestere.
I gruppespillet kjempet seksten lage for poeng i round robin-grupper bestående av fire lag hver, hvor de to beste lagene i hver gruppe gikk videre. Disse åtte lagene avanserte til mellomrunden hvor de to beste lagene fra hver gruppe avanserte til sluttspillet. Semifinalene og finalene ble spilt som best-av-to-serier.
De regjerende olympiske mesterne fra Tsjekkia vant sin andre VM-tittel etter at de slo Finland i finalen. I finaleserien mellom Tsjekkia og Finland vant tsjekkerne den første finalen 3–1 mens finnene vant den andre finalen 4–1 i den andre. Dermed måtte det for første gang i VM-historien spilles en avgjørende overtidsperiode om mesterskapet, og Jan Hlaváč avgjorde serien med sin scoring etter 16:32 minutters spilleforlengelse. VM-gullet var det første i rekken av tre VM-titler på rad for tsjekkerne og seieren markerte sammen med OL-gullet i Nagano i 1998 starten på «gullalderen» for tsjekkisk ishockey. Finnene, ledet an av NHL-stjernene Teemu Selänne og Saku Koivu, måtte nøye seg med sølv for andre år på rad. I kampen om bronsemedaljene vant de regjerende verdensmesterne fra Sverige 3–2 over Canada, som var i slett lune og spilte en usedvanlig rå kamp.
Søkerland
Tre land søkte om å få arrangere mesterskapet – Norge, Russland og Tsjekkia.
Donghai
Donghai kan være:
Bente Kraus
Bente Kraus (født 21. februar 1989) er en tysk skøyteløper som konkurrerer i hurtigløp. Hun representerte landet sitt under Vinter-OL 2014 i Sotsji, der hennes beste individuelle resultat var nummer 11 på 3 000 meter.
Kisaran
Kisaran er en by i provinsen Nord-Sumatra på Sumatra i Indonesia. Befolkningen anslås (2005) til 130 000.
A-VM i ishockey for menn 1999
Konflikt med alkoholloven
Alkoholloven (egentlig lov om omsetning av alkoholholdig drikk m.v.) av 2. juni 1989 omfattet blant annet et forbud mot reklamering for alkoholholdige drikkevarer, hvilket resulterte i en konflikt mellom den norske organisasjonskomitéen og IIHF. Den tyske ølprodusenten Warsteiner, som var en av IIHFs tre hovedsponsorer, hadde betalt millionbeløp for å vise sin logo på vantet og spillerdraktene under VM, hvilket var i strid med norsk alkohollov. VM-komitéen søkte sosialdepartementet om dispensasjon, men fra departementets side uttrykte de at det ikke var noe selvfølge at dispensasjonen ville gis. VM-komitéen måtte holde krisemøte for å finne frem flere alternative løsninger.
Etter at IIHF truet med å frata Norge mesterskapet valgte sosialminister Magnhild Meltveit Kleppa (Sp) den 31. august 1998 å gi turneringen en begrenset dispensasjon for alkoholloven:
Kleppa understrekte at dette ville bli den eneste dispensasjonen for loven. President Arne Myhrvold i Norges Idrettsforbund lovte at sosialministeren ikke ville motta flere lignende dispensasjonssøknader.
Økonomi
Særlig Sverige var skeptiske til Norge som vertsnasjon, og kritiserte blant annet billettprisene i forkant av turneringen. Det norske landslagets svingende resultater i årene før gjorde begrenset også etterspørselen på billettene i forkant av turneringen. Fire dager før turneringsstart lå 40,000 av 110,000 billetter fortsatt usolgt.
I begynnelsen av april returnerte IIHF over 5,000 sponsorbilletter til en verdi av 3,5 millioner NOK som de ikke hadde fått avsatt. Dermed måtte billettene selges med tap.
For å kompensere for salgssvikten besluttet arrangørene å kutte utgiftene med 3 millioner NOK, blant annet ved å kutte på markedsføringssiden og gjøre mere av arrangørarbeidet på dugnad.
På tross av dette var ishockey-VM en økonomisk suksess. Etter turneringen satt VM-komitéen med et overskudd på 12,8 millioner NOK, med én million til landslaget, 4,8 millioner til arrangørklubbene og sju millioner til Norges Ishockeyforbund.
Kvalifisering
De ti beste lagene ved A-VM 1998 (Belarus, Canada, Finland, Italia, Latvia, Russland, Slovakia, Sveits, Sverige, Tsjekkia) var direkte kvalifisert til A-VM 1999. Som året før var det ingen direkte opp- og nedrykk mellom A- og B-puljen.
Da Norge ble tildelt vertsrollen var arrangørlandet ikke automatisk kvalifisert til turneringen, men Russland fikk på IIHFs årskongress den 5. mai flertall for forslaget om at VM-arrangøren skulle være sikret plass. Norge ble endelig kvalifisert til turneringen med IIHFs endring av VM-formatet fra og med 1998, hvor A-puljen ble utvidet fra 12 til 16 lag og vertsnasjonen automatisk var kvalifisert til turneringen.
Frankrike, Ukraina, USA og Østerrike kvalifiserte seg til A-VM mens Estland, Kasakhstan, Slovenia og Tyskland rykket ned til B-VM for 1999. I den fjernøstlige kvalifiseringen beholdt Japan sin plass i A-VM etter å ha slått Kina og Sør-Korea.
Format
Turneringsformatet ble introdusert ved VM i 1998.
Turneringsformat
I gruppespillet ble de 16 lagene inndelt i fire grupper med fire lag i hver (gruppe A til D). Disse skulle spille tre innledende kamper mot på forhånd kjente motstandere. De to høyest rangerte lagene i hver gruppe avanserte til mellomrunden (gruppe E og F).
Det fjerde rangerte laget i hver gruppe var slått ut av turneringen og skulle spille VM-kvalifisering for ishockey-VM 2000. Det tredje rangerte laget i hver gruppe skulle spille kvalifiseringsrunde (gruppe G) om retten til å forbli i A-puljen. De to resultatmessig beste lagene forble i A-puljen mens de to dårligst plasserte lagene skulle også spille VM-kvalifisering.
Semifinalene spilles på tvers av gruppene og ble spilt best av to-serier. Hvis det sto uavgjort mellom semifinalistene etter to kamper skulle det spilles en avgjørende spilleforlengelse (10 minutter) med «sudden death» og eventuelt straffeslagskonkurranse om finaleplassene. Vinnerne av semifinalene avanserte til finalen mens taperne av semifinalene skulle spille en enkelt bronsefinalekamp om bronse. Hvis bronsekampen ikke var avgjort etter ordinær spilletid skulle også den avgjøres med spilleforlengelse på 10 minutters «sudden death» og eventuelt straffeslagskonkurranse.
Finalene ble også spilt som en best av to serie hvor det ved uavgjort etter to kamper skulle spilles en avgjørende spilleforlengelse (20 minutter) med «sudden death» og eventuelt straffeslagskonkurranse.
Hvis det ikke ble scoret i spilleforlengelsen skulle kampen avgjøres med en straffeslagskonkurranse («shootout», SO eller «Game Winning Shot», GWS). Fem forskjellige spillere fra hvert lag skulle skiftes til å skyte inntil et avgjørende mål ble scoret. Hvis det fortsatt sto likt etter de fem forsøkene fortsatte straffeslagskonkurransen i omvendt rekkefølge og en spiller fra hvert lag skiftes til å skyte et enkelt, avgjørende straffeslag. De samme eller nye spillere kan utvelges til de avgjørende straffeslagene.
Poengsystem
I alle kampene ble poengene utdelt som følger:
Prosedyrer ved poenglikhet
Hvis to lag har lige mange poeng vil deres plassering avgøres av følgende tiebreakprosedyre:
I tilfelle av poenglikhet mellom tre eller flere lag treder følgende prosedyre i kraft:
Seeding
Gruppene ble trukket ved loddtrekning hvor de tre beste ble seedet i hver sin gruppe. Landenes sluttplassering ved forrige års VM er markert i parentes.
Dommere
IIHF utnevnte følgende dommere og linjedommere til å dømme kampene under turneringen:
Tropper
Alle seksten deltakende lag, gjennom en bekreftelse fra deres respektive nasjonale forbund, skulle levere en liste over lagoppsett ved det første turneringsdirektoratsmøtet. Maksimum var 20 utespillere og tre målvakter.
Ved det første direktoratmøtet skulle lagene ha navngitt minimumsantallet av 15 utespillere (løpere og backer) og to målvakter. Spillerne skulle være tilstede i arenaen når direktoratmøtet ble avholdt. Andre spillere (opp til de maksimale 20 + 3) skulle innberettes til spillerkontroll to timer før enhver kampstart i turneringen. Spillere kunne tilføyes troppen gjennom hele turneringen inntil troppen var fulltallig (f.eks. med spillere fra blant annet NHL hvis de ble slått ut av Stanley Cup-sluttspillet eller i tilfelle av skader).
Under en kamp kunne laget ha 20 spillere og 2 målvakter i spill, og disse skulle være registrert på det offisielle lagkortet. En reservemålvakt kunne stå standby hvis en av de to startende målvaktene ikke lenger kunne spille.
Gruppespill
Alle klokkeslett er gitt i lokal tid UTC+02.00.
Mellomrunden
Alle klokkeslett er gitt i lokal tid UTC+02.00.
Kvalifiseringsrunden
Det tredje rangerte laget i hver gruppe skulle spille en kvalifiseringsrunde (gruppe G) om retten til å forbli i A-puljen. De to resultatmessig lavest rangerte lagene skulle spille VM-kvalifisering for ishockey-VM 2000 om en av de seks ledige plassene i A-puljen.
Semifinaler
Semifinalene ble spilt som best av to serier i Håkons Hall den 12. og 13. mai. Både Finland og Sverige samt Tsjekkia og Canada hadde vunnet en semifinalekamp hver, og det skulle spilles avgjørende spilleforlengelser (10 minutter) om finaleplassene. Marko Tuomainen scoret etter 6:25 minutters spilleforlengelse og sørget for at Finland avanserte til finalen. Spilleforlengelsen mellom Tsjekkia og Canada endte målløs og semifinalen skulle dermed avgjøres på straffeslag. som tsjekkerne vant 4–3.
Semifinale 1: Finland (E1) mot Sverige (F2)
Semifinaleserien mellom Finland og Sverige var en kopi av fjorårets finale. Første periode av kamp én endte målløst, men tre og et halv minutt ut i andre periode åpnet den finske førsterekken bestående av Marko Tuomainen og NHL-stjernene Saku Koivu og Teemu Selänne scoringskontoen for finnene. Koivu stormet frem på høyre flanke før han serverte Tuomainen foran mål, som kunne banke pucken opp i nettaket bak svenskenes målvakt Tommy Salo. Fem minutter senere utnyttet Raimo Helminen en retur bak buret til å score det andre målet. Tre Kronor Ni sekunder fikk Aki-Petteri Berg matchstraff for en albuetakling og Tre Kroner fikk fem minutter i spill fem mot fire. Etter fire minutters overtallspill klarte Niklas Sundström å redusere for svenskene, men finnene forble det beste laget på isen. I tredje periode fortsatte finnene å skape flest sjanser, og nær halvveis inn i perioden røk Markus Näslund på en utvisning etter å ha stoppet et kontringsforsøk av Koivu. I det finske overtallsspillet satte inn Jere Karalahti pucken rett i mål med et slagskudd. Kampen endte 3–1 til Finland.
I den andre kampen startet finnene igjen best, men de klarte ikke å overliste Salo i det svenske buret. Svenskene klarte heller ikke å produsere noe i første periode, hvor angrepene ble stoppet av finnenes midtsone-felle. I starten av andre periode ble Hans Jonsson utvist for roughing på Selänne, men finnene klarte ikke å utnytte overtalsspillet. Minutter senere ble Tuomainen utvist for en interference. Med tre sekunder igjen av spille fem mot fire satte Jörgen Jönsson inn returen fra Pär Djoos' fra blålinjen og ga svenskene ledelsen. Ledet an av Selänne-Koivu-rekken legger finnene mye press på svenskene uten hell. Svenskene overtok etter hvert initiativet i kampen, delvist ledet av de unge Sedin-tvillingene. Koivu hadde midtperiodens beste sjanse, men hans skudd traff stolpen. Finnene la press på svenskene i siste periode, og åtte minutter før slutt klarte Juha Lind å utligne for finnene da han kvittet seg med to svenske backer bak målet, sirklet rundt og lurte pucken bak Salo. Men minuttet senere utnyttet Tre Kronor en stor keepertabbe av Ari Sulander, som er litt for langsom til å rydde op bak målet. Michael Nylander stjal pucken og sendte den videre til Jönsson, som kunne score sitt andre mål i turneringen i det tomme buret. Finnene tok ut målvakten for å spille 6 mot 5, men klarte ikke å utligne. Svenskene vinner kampen 2–1 og serien må avgjøres med spilleforlengelse.
Semifinale 2: Tsjekkia (F1) mot Canada (E2)
I den andre kampen startet canadierne igjen best. Etter en annullert scoring fikk canadierne et overtallspill som Stillman utnyttet. Dommerne annullerte innledningsvist scoringen men videodømming konkluderte at pucken hadde gått inn via Jan Hlaváč. Scoringen vekket tsjekkerne, som under to minutter senere hadde utlignet etter et overtallsmål av Pavel Kubina. Fem minutter senere tok tsjekkerne ledelsen etter at Pavel Patera tok imot en tversoverpasning fra Kubina, smøg seg forbi det canadiske forsvaret og satte pucken inn mellom beina på Ron Tugnutt. Canada tok over initiativet i starten av andre periode, hvor det 19-årige NHL-talentet Patrick Marleau stormet gjennom tsjekkernes sone, løftet pucken over Hnilička og utlignet til 2–2. Halvveis inn i perioden tok tsjekkerne igjen ledelsen etter et mål av Martin Ručinský. To raske scoringer med kun 24 sekunders mellomrom i starten av den tredje perioden sørget for at kampen var snudd til canadiernes fordel, men tsjekkerne kjempet seg tilbake i kampen da Radek Dvořák satte inn to mål med 50 sekunders mellomrom nær halvveis i perioden. Fem minutter senere er Dvořák nære å få et hattrick da han kontret alene mot Tugnutt men klarte ikke å sette pucken i mål. Canadierne beleiret det tsjekkiske målet i sluttminuttene, men David Výborný punkterte kampen ved å sende pucken i tomt mål med 23 sekunder igjen av perioden, og tsjekkerne vant dermed kampen 6–4.
Spilleforlengelsen forble målløs og det måtte til slutt straffeslag til for å avgjøre serien, noe som for tsjekkerne vekket minner fra semifinalen mellom Tsjekkia og Canada i vinter-OL i Nagano året før. Brian Savage satte det første straffeslaget for Canada, mens Martin Procházka svarte umiddelbart etter. Ray Whitney og Ručinský satte deretter inn hver deres straffe. Tsjekkernes landslagstrener Ivan Hlinka gamblet heretter ved å bytte målvakt Milan Hnilička med Roman Čechmánek. Stillman og Roman Šimíček satte inn hver deres straffe, før Rob Niedermayer og Petr Sýkora bommet på deres forsøk. Hlinkas målvaktsbytte ga utslag; Čechmánek gjorde en heroisk innsatts da han reddet straffen fra Jeff Friesen mens NHL-backen Jaroslav Špaček stormet frem, satte pucken inn mellom beina på Tugnutt i det canadiske målet, og sikret Tsjekkia en plass i finalen.
Finale
Finaleserien (best av to kamper) ble spilt i Håkons Hall den 15. og 16. mai. Tsjekkerne vant den første finalen 3–1, mens finnene vant den andre finalen 4–1. Dermed måtte det for første gang i VM-historien spilles en avgjørende ekstraomgang (20 minutter) om mesterskapet som Tsjekkia vant 1–0 etter en backhandscoring av Jan Hlaváč på tiden 16:31.
Sluttplassering
Turneringens sluttplassering ifølge IIHF:
Allstar-lag og MVP
Turneringens allstar-lag og mest verdifulle spiller (MVP) ble stemt frem av internasjonale medier etter avslutningen av turneringen. Følgende spillere ble stemt frem:
Toppscorere
Kilde: IIHF.net
Beste målvakter
De fem beste målmaktene som har spilt 40 % eller mer av lagets totale spilleminutter. Kilde: IIHF.net
Fotnoter
<references group="N"/>
Juristforeningen (Universitetet i Tromsø)
Juristforeningen i Tromsø er en studentforening av og for studentene ved det Det juridiske fakultet (UiT) på Universitetet i Tromsø.
Arrangement
Foreningen arrangerer en rekke aktiviteter i løp av et skoleår:
Organisasjon
Juristforeningens øverste organ er Generalforsamlingen. Alle studenter ved Det juridiske fakultet (UiT) har stemmerett og adgang til å stille til verv.
Styret består til enhver tid av de valgte vervinnehaverne (leder, Isbjørnballsjef, festsjef, sponsorsjef, økonomisjef osv.).
Foreningens leder har siden 2015 vært Mathilde Søreng.
Joseph Beecken
Joseph Jules Beecken (født 7. mai 1904, død ukjent) var en belgisk bokser som deltok i de olympiske leker 1924 i Paris.
Belawan
Belawan er en havneby i provinsen Nord-Sumatra på Sumatra i Indonesia. Befolkningen anslås (2005) til 102 700.
Havnen i Belawan er den viktigste utskipningshavn for Medan og størstedelen av det nordige Sumatra. Herfra eksporteres gummi, tobakk, olje, palmeolje, krydder, kopra, te og fibre.
Havnen var sentral for hjelpearbeidet etter jordskjelvet i Indiahavet som fikk katastrofale følger sørlig for provinsen Aceh nær Belawan.
Eulycus
Utseende
Hannene er små (2-3 millimeter), slanke, fint hårete, mørkbrune rødvinger. Antennene er slanke, trådformede, de sylindriske leddene med ganske lange hår. Pronotum er trapesformet, noe bredere enn langt. Dekkvingene er jevnbrede uten opphøyde lengderibber, fint hårete. Hunnene er ukjente, men det er sannsynlig at de er larvelignende (neoteniske).
Utbredelse
Slekten er utbredt i Sentral-Afrika (Kamerun, Gabon).
Norgesmesterskapet for brassband 1979
Norgesmesterskapet 1979 ble vunnet av Metronom 66.
Resultat og musikk
1. divisjon
Pliktverk i 1. divisjon i 1979 var The Belmont Variations av Arthur Bliss. Dommere var Trevor J. Ford, Roy Newsome og Karsten Andersen.
2. divisjon
Bergen politiorkester vant 2. divisjon - pliktverk Three Inventions (Pi Scheffer); dommere var Trevor J. Ford og Roy Newsome.
Kviteseid (tettsted)
Tettstedet Kviteseid, også kjent som Kviteseidbyen eller Kviteseid sentrum, er administrasjonssenteret i Kviteseid kommune i Telemark. Tettstedet har mange regionale funksjoner i Øvre Telemark. Tettstedet har innbyggere per 1. januar, og ligger ved fjordarmen Sundkilen som er en del av Telemarkskanalen. Kviteseidbyen vokste frem fra 1890-årene som følge av åpningen av Telemarkskanalen; tradisjonelt var Kviteseid en ren landkommune uten noe tettsted, og området ved Kviteseid gamle kirke utgjorde den viktigste felles møteplassen. Størstedelen av Kviteseids befolkning også i dag bor utenfor tettstedet.
Stedet
Kviteseidbyen har vært navnet på sentrum i Kviteseid kommune siden 1890-tallet. Det var åpningen av Telemarkskanalen, med sterkt økendede trafikk av folk og gods langs vassdraget som resultat, som førte til at det vesle tettstedet med bypreg ved Kviteseid brygge vokste frem. Byen fungerte som trafikk-knutepunkt for en større del av Vest-Telemarkregionen. Her kom flere hoteller, skyss-stasjoner, krambuer og håndverkere. Etter hvert flere regionale funksjoner som apotek, dyrlege, sorenskriver m.m. i tillegg til kommunale kontor og tjenestefunksjoner.
De strukturelle endringene innen samferdselen i andre halvdel av 1900-tallet, der turisttrafikken sommerstid ble Telemarkskanalens eneste funksjon, skapte utviklingstrekk som trafikkmessig ikke var til Kviteseidbyens fordel. Utfordringene for kommunen og handelsnæringen i byen ble snudd fra å betjene en voksende trafikkstrøm vannveien, til å kompensere trafikksvikten på kanalen med trafikk via det fremvoksende landeveistrafikken i Telemark.
Andre halvdel av 1900-tallet ga Kviteseidbyen nye etableringer innen regional administrasjon og offentlig, regional tjenesteyting. Etableringene bidro til å forsterke Kviteseidbyens funksjon som regionalt administrasjonssenter i Vest-Telemark. Ringvirkningene av disse etableringene dempet konsekvensene av reduksjon og bortfall i kanaltrafikken.
Kviteseidsmør
Kviteseidbyen har lang tradisjon innen smørproduksjon. Det første kjerneriet i byen kom i drift tidlig på 1890-tallet, og Kviteseidbyen ble kjent for det gode smøret. Flere av kjøpmennene i byen prøvde seg på kjerneridrift. Tidlig på 1900-tallet etablerte bøndene i Kviteseid sitt eget andelsmeieri; Kviteseid Meieri. Meieriet produserte ost, smør og konsummelk. Det var Kviteseid Meieri som utviklet det velsmakende Kviteseidsmøret.
Kviteseidmarken
Hvert år i februar går Kviteseidmarken av stabelen i Kviteseidbyen. Marken er en flere hundre år gammel tradisjon, som har sitt utspring i hestehandelen og travkjøringen opp gjennom tidene.
Hamparan Perak
Hamparan Perak er en by i provinsen Nord-Sumatra på Sumatra i Indonesia. Befolkningen anslås (2005) til 149 600.
Nasjonal Samling Hedmark og Oppland
Nasjonal Samling Hedmark og Oppland, var en av fylkesorganisasjonene (F.O.4) til Nasjonal Samling (NS), Quislings nasjonalistiske fascistparti før og under okkupasjonen.
Forgjengeren til Hedmark og Oppland fylkesorganisasjon, var F.O. Hedmark som ble etablert i 1933 og ledet av Wilhelm F.K. Christie. Siste fylkesfører for NS Hedmark og Oppland før krigens slutt, var Axel Aass.
Organisering
Før Hedmark og Oppland ble slått sammen til en krets, utgjorde de hver sin fylkesorganisasjon, Hedmark (FO4) og Vestoppland (FO5). NS Hedmark og Oppland var delt inn i flere kretser med hver sine lokallag.
Sentrale verv (1944)
Personalleder: Aksel Røhr
Økonomileder: Lars Erichsrud
Progapanda og Presseleder: Erling Linde jr.
Hirdleder: John Båtålv Søberg
NSK-Leder: Tilla Holter
Ungomdsleder: Pål Tallerås
Jenteleder: Gerd Strømner
Faggruppeleder: Albert Berg Aalgård
Bondeleder: Aslak Høgetveit
NSH-Leder: Gunnar Mørkved
John Newcombe
John David Newcombe (født 23. mai 1944 i Sydney) er en tidligere australsk tennisspiller.
Newcombe var ranked nummer 1. som amatør i 1967 og som profesjonell var han verdenener på rankingen i 1970, 1971 og 1973. Han vant singelturneringen i Australian Open to ganger og Wimbledon tre og US Open to ganger. Totalt vant Newcomb 25 Grand Slam-titler i single, double og mixed-double.
Newcombe er sammen med sin landsmann Rod Laver de eneste som har vunnet single-titlene i US Open og Wimbledon både som amatører og profesjonelle.
Technicolor (selskap)
Technicolor tilbyr apparater for mottak av TV-signaler over både kringkasting, internett og mobil (triple play), og TV-tjenester for 3G (UMTS)-mobilplattform.
Den 27. januar 2010 skiftet konsernet navn til Technicolor SA etter varemerket Technicolor som eies av konsernet.
Technicolor er notert på børsene i Paris og i New York.
Avenida Ing. Huergo
'''Avenida Ing. Huergo''' er en gate i Buenos Aires. Den ligger i nedre del av byen og fungerer som grense mellom bydelen Puerto Madero og bydelene Monstserrat og San Telmo. Gaten går i retning nord-sør og starter i Avenida Eduardo Madero i nord og slutter i Avenida Brasil. Den har 14 kvartaler og 1600 husnummer. Nærmeste T-banestasjon er Plaza de Mayo undergrunnsstasjon.
Den norske sjømannskirken lå i denne gaten, som er oppkalt etter Argentinas første ingeniør, Luis Huergo.
Padang Sidempuan
Padang Sidempuan er en by i provinsen Nord-Sumatra på Sumatra i Indonesia. Befolkningen anslås (2005) til 100 600.
Tyskland under Vinter-OL 1956
Tyskland under Vinter-OL 1956. Sekstitre sportsutøvere fra Tyskland, femtito menn og elleve kvinner, deltok i åtte sporter under Vinter-OL 1956 i Cortina d'Ampezzo i Italia. De deltok i alpint, bobsleigh, langrenn, kunstløp, skihopping, skøyter, ishockey og kombinert. Tyskland, som stilte med utøvere fra både Øst- og Vest-Tyskland, kom på niendeplass med en gull- og en bronsemedalje. Bobkjøreren Andreas Ostler var Tysklands flaggbærer under åpningsseremonien.
Flyhavarikommisjonen
Flyhavarikommisjonen er en dokumentarserie som sendes på National Geographic Channel.
Programkonsept
Serien dramtaiserer hendelsene som ledet opp til den enkelte ulykke, utviklingen av selve ulykkesforløpet og hvilke anbefalinger som foreslås i ulykkesrapporten fra undersøkelsesmyndigheten, så som National Transportation Safety Board (eller andre aktuelle havarikommisjoner) for å hindre at tilsvarende ulykker skal kunne skje igjen. Etter hvert som passasjerfly er blitt utstyrt med de såkalte svarte boksene (som egentlig er oransje); ferdsskriver og taleregistrator, er mye presis informasjon ofte tilgjengelig i ettertid, selv etter katastrofale ulykker. I programmene vises ved hjelp av dataanimasjon virkelighetstro scener som om det skulle ha vært autentiske opptak, det gjøres rekonstruksjoner, også av opptak fra taleregistrator og intervjuer med berørte.
Episoder og format
De enkelte episoder følger i det store og hele det samme oppsettet: Flere passasjerer og besetningsmedlemmer (enten overlevende eller ei) er plukket ut, og skuespillere brukes for å spille rollene som passasjerer eller besetningsmedlemmer gjennom hele filmen, vanligvis fra ombordstigning til havariet eller nødlandingen. I ulykkesøyeblikket ser en flyet fra ulike vinkler bli gjenskapt for å vise hva som virkelig hendte, alt fremskapt med visuelle effekter og dataanimasjon som gir et realistisk bilde av hele hendelsesforløpet.
Som seere får man innsyn i passasjerenes og besetningens reaksjoner og reaksjonene på bakken, i lufttrafikktjenestens flykontroll og kontrolltårn. Alt som ledet opp til ulykken eller nødlandingen er gjenskapt med sterke visuelle effekter. Scener fra cockpit og kontrolltårn er gjenskapt ved hjelp av utskrifter fra taleregistratoren.
Redningsaksjonen og havarikommisjonenes arbeid er gjenskapt i detalj. Det vises hvordan deler av flyet letes opp og analyseres, hvordan det letes etter de «sorte boksene» og hvordan ferdsskriver og taleregistrator blir analysert. Likeledes gjennomgås flyets vedlikeholdsjournal, besetningens opplæring, flyets konstruksjon og alt annet relevant materiale før det kan dras noen konklusjon og anbefale tiltak med tanke på å hindre lignende ulykker.
Overlevende passasjerer og besetningsmedlemmer, eller venner og slektninger av avdøde, intervjues gjennom hver episode, likeledes de som har deltatt fra undersøkelsesmyndigheten, så som inspektører fra havarikommisjonene. Disse intervjuene forklarer forløpet i undersøkelsene, hvilke konklusjoner som trekkes og hva som blir anbefalt som tiltak for å hindre gjentakelser.
Hver episode avsluttes som oftest med et kort intervju med en av de overlevende eller slektning til en av de omkomne for få deres oppfatning, litt om deres liv etter ulykken og inntrykk av havarikommisjonens etterarbeide.
Én episode tar for seg Partnair-ulykken utenfor Hirtshals 8. september 1989 og undersøkelsen som ble gjort av den norske Havarikommisjonen for sivil luftfart under ledelse av Finn Heimdal. Årsaken til ulykken viste seg å være bruk av uoriginale reservedeler, noe som førte til en skikkelig oppvask i hele flyindustrien.
En annen episode tar for seg Stordulykken 2006 da et fly fra Atlantic Airways kjørte av rullebanen etter landing og tok fyr 10. oktober 2006.
For oversikt over episoder se liste over episoder av Flyhavarikommisjonen.
The Thomson Corporation
The Thomson Corporation er et av verdens største informasjonsselskaper. De har korrespondenter over store deler av verden, særlig knyttet til business- og finansnyheter.
15. mai 2007 ble det kjent at selskapet kjøper Reuters i en avtale verdt 17,2 milliarder dollar. Thomson er ellers aktivt innen finanstjenester, helsesektoren, jus, forskning og utvikling, og skatt og revisjon. Selskapets aksjer er notert på New York og Toronto. Hovedkontoret ligger i den amerikanske delstaten Connecticut.
J.F.K. – saken fortsetter
J.F.K. – saken fortsetter (originaltittel: JFK) er en amerikansk film fra 1991 av den amerikanske regissøren Oliver Stone. Filmen beskriver påståtte dekkoperasjoner og hendelser som ledet til attentatet mot John F. Kennedy, sett gjennom øynene til den tidligere statsadvokat i New Orleans, Jim Garrison.
Garrison reiste i 1969 straffesak mot forretningsmannen Clay Shaw for hans påståtte delaktighet i en konspirasjon for å myrde presidenten. Filmen baserer seg på to bøker; Garrisons egen On the Trail of the Assasins og Jim Marrs Crossfire: The Plot That Killed Kennedy.
Denne filmen fikk stor oppmerksomhet, og den bidro direkte til at president George H.W. Bush i desember 1992 underskrev JFK Records Act, som gjorde at det meste arkivmaterialet om attentatet mot Kennedy ble frigitt.
Handlingsreferat
Filmen åpner med nyhetsopptak, inkludert avskjedstale i 1961 av avtroppende president Dwight D. Eisenhower, som advarer om oppbyggingen av det "militær-industrielle komplekset" som han kaller det. Deretter følger sammendrag av John F. Kennedy sine år som president, og en rekonstruksjon av attentatet 22. november 1963. Distrikts advokat for New Orleans, Jim Garrison, får deretter vite om potensielle New Orleans-koblinger til JFK-drapet. Garrison og kollegaene hans etterforsker flere mulige sammensvorne. Men de blir tvunget til å la alle mistenkte gå etter at etterforskningen er irettesatt offentlig av myndighetene. Kennedys mistenkte snikmorder Lee Harvey Oswald blir drept av Jack Ruby, og Garrison avslutter hele etterforskningen.
Etterforskningen blir gjenåpnet i 1966, etter at Garrison leser Warren-kommisjonen og legger merke til det han mener var en rekke unøyaktigheter. Garrison og hans stab avhører flere vitner til Kennedy-drapet, og andre involverte. Et vitne er Willie O'Keefe, en mannlig prostituert som soner fem år i fengsel, og avslører at han var vitne til noen diskuterte et statskupp. Jean Hill, en lærer som sier at hun var vitne til skudd fra ett område, forteller at Secret Service truet henne og påstod at alle skuddene kom fra et lager. Hun avslører også at endringer ble gjort i hennes vitne-forklaring fra Warren-kommisjonen. Garrisons stab tester også ved å sikte med en rifle fra vinduet som Oswald ble påstått å ha skutt Kennedy gjennom. De konkluderer med at Oswald var for dårlig skytter til å gjennomføre skuddene. Dette indikerer at noen andre, eller flere skyttere, var involvert.
Madhyāntavibhāgakārikā
Madhyāntavibhāgakārikā (sanskrit; devanagari: मध्य्न्तविभ्गक्रिक्, tibetansk: དབུས་མཐའ་རྣམ་འབྱེད་, wylie: dbus mtha' rnam 'byed, kinesisk: 辩中边论颂, pinyin: biàn zhōng biān lùn sòng), ordrett «vers som skiller mellom middelveien og ytterpunktene», er et sentralt verk innenfor buddhistisk filosofi som tilskrives skolen Yogacara. Ifølge tibetansk tradisjon er det forfattet av Maitreyanātha og i andre tradisjoner av Asanga.
Verket består av 112 vers (kārikā) som utleder skillet (vibhāga) og forholdet mellom middelveiens (madhya) synspunkter og ekstreme synspunkter (anta); det inneholder fem kapitler:
Teksten er bevart på sanskrit, såvel som i den tibetanske buddhistiske kanon, den kinesiske buddhistiske kanon og i en mongolsk oversettelse.
Litauen under VM i svømmesport 2007
Litauen deltok under VM i svømmesport 2007 i Melbourne i Australia mellom 17. og 1. april 2007.
Pilemil
Pilemil var et norsk indie-band basert i Oslo. Den første utgivelsen med Pilemil kom i 2006, og het Cyarnq & Phil Emile [sic]. Dette var en delt EP med artisten Cyrano, og ble utgitt på mini CD-R. I 2009 kom fullengde-debuten If You Make a Lot of Ceramics, Ceramics Will Make a Lot of You as Well. I 2012 kom albumet Do You Really Want to Read More?, som ble utgitt som en pocketbok. Alle utgivelsene er gitt ut på platemerket Metronomicon Audio. I 2013 ble bandet oppløst.